Mutambo weTsoro

Tsoro kana fuva mutambo unotambirwa mumakomba akafukurwa muvhu nematombo anenge akarongerwa mumakomba makare. Makomba aha anocherwa ari mizera mina, kwakaita makomba manomwe pamuzera.

Mutemo weTsoro 

Mutambi anopihwa makomba ake ari mumitsara miviri.
Makomba emutambi mumwe anokwanisa kuva manomwe kana kuwanda kusvika makumi mana kudivi rake.
Gomba rimwe nerimwe rinodyarwa matombo akawanda zvakaenzana panotanga mutambo wetsoro. Matombo angava maviri matatu kana mana zvichibva pakuti vatambi vasarudza zvipi.
Chinangwa cheMutambi wetsoro ndechekutapa matombo emukwikwidzani.
Mutambi anovamba kutamba anosarudza gomba rekutangira ononga matombo egomba iri achigovanisa mumakomba akatevadzana kudivi rake. Pakugovanisa uku mutambi anotevera divi rimwe riova ndiro raachafamba naro kusvika mutambo uchipera.
Kana dombo rekugumisira rakawira kumutsara weshure mugomba rine mamwe matombo, mutambi anonongeredza gomba iri achipfuurira mberi nekugovanisa achitevedza divi ravambwa naro.
Kana dombo rekugumisira rakawira kumutsara wemberi, mutambi anotapa matombo emukwikwidzani ari mudungwe rimwero rawira dombo rekugumisira.
Chijana chekutamba chinoguma kana dombo rekugumisira rawira mugomba reshure risisina dombo kana kuti mugomba remberi rakanangana nemakomba emukwikwidzani asisina dombo.
Mutambo wetsoro unopera apo mumwe wevatambi anokwanisa kutapa matombo ose emukwikwidzani.
Mutambi akunda ndeuyo anokwanisa kutapa matombo ose.

Mitauro yeBantu

VaGungu vanoti lusoro kana nsoro (checkers, draughts) - zvichida kureva mutambo wetsoro.
Zambia vanoti isolo kureva mutambo wetsoro. Malawi vanoti ntchuva kureva mutambo wetsoro.
Xitsonga vanoti ncuva kureva mutambo wetsoro. Fananidzai nokuti njuga.
Sangho vanoti soro (v. choose, sort; n. choice, sorting, selection) kureva kushara.
Kimbundu vanoti kusola (v. choose; opt) kureva kushara. 

category: Zimbabwe